《浪淘沙（次韵孙霁窗制参雨中海棠）》
宋代·张榘

春梦草茸茸。愁雨愁风。对花须拼酒频中。莫遣枝头银烛暗，辜负嫣红。

推起簿书丛。何苦匆匆。慳吟却讶少陵公。天定为花开一笑，日上篱东。

作者简介：［约公元1208年前后在世］字方叔，号芸窗，南徐（一作润州）人。生卒年均不详，约宋宁宗嘉定初前后在世。淳佑间，任句容令。宝佑中，为江东制置使参议、机宜文字。榘著有《芸窗词稿》一卷，《四库总目》传于世。